## APSTIPRINĀTS

iepirkuma komisijas

2016. gada 20. jūlija sēdē

(sēdes protokols Nr.1)

RĪGAS TEHNISKĀS UNIVERSITĀTES

ATKLĀTĀ KONKURSA

**“RTU Transporta institūta specializēto laboratoriju pārvietošana”**

# NOLIKUMS

1. **Vispārīgā informācija**
	1. **Iepirkuma identifikācijas numurs:** RTU-2016/82
	2. **Pasūtītājs:**

**Rīgas Tehniskā universitāte** (turpmāk – RTU vai Pasūtītājs)

Kaļķu iela 1, Rīga, LV-1658

Izglītības iestādes reģ. Nr. 3341000709

PVN Nr. LV90000068977

Konta Nr. LV46TREL915101S000000

Valsts kase, BIC – TRELLV22

mājaslapa Internetā: [www.rtu.lv](http://www.rtu.lv)

* 1. **Konkurss -** atklāts konkurss “RTU Transporta institūta specializēto laboratoriju pārvietošana”.
	2. **Pretendents** – piegādātājs, kas ir iesniedzis piedāvājumu.
	3. **Komisija** – Rīgas Tehniskās universitātes iepirkuma komisija, kas pilnvarota organizēt Konkursu.
	4. **Informācija par iepirkuma priekšmetu:** pārvietošanās pakalpojumu nodrošināšana Rīgas Tehniskās universitātes vajadzībām saskaņā ar tehnisko specifikāciju (2.pielikums). Iepirkuma priekšmets ir sadalīts šādās daļās:
		1. **Daļa Nr.1** - *Dzelzceļa tīkla fizikālās imitācijas modeļa laboratorijas pārvietošana;*
		2. **Daļa Nr.2** – *Negraujošās kontroles un jaudas pārvadu un elektroiekārtas laboratorijas pārvietošana;*
		3. **Daļa Nr.3** - *Dzelzceļa sakaru sistēmu laboratorijas, Transporta sakaru līniju laboratorijas un Dzelzceļa telekomunikāciju sistēmu kanālveidojošās aparatūras laboratorijas pārvietošana.*
	5. CPV kods: 98392000-7 (pārvietošanas pakalpojumi); 71600000-4 (Tehniskās testēšanas, analīzes un konsultāciju pakalpojumi); 60100000-9 (Autotransporta pakalpojumi); 51000000-9 (Uzstādīšanas pakalpojumi (izņemot programmatūru)); 72200000-7 (Programmatūras izstrādes un konsultāciju pakalpojumi). Iepirkums paredz iepirkuma līguma (turpmāk – līguma) noslēgšanu ar vienu pretendentu katrā iepirkuma daļā, kas iepirkuma rezultātā iegūs tiesības uz pakalpojuma izpildi.
	6. **Iepirkuma līguma darbības laiks:**
		1. Iepirkuma daļās Nr.1 un Nr.3 - līdz 180 (viens simts astoņdesmit) dienām no iepirkuma līguma spēkā stāšanās dienas;
		2. Iepirkuma daļā Nr.2 – līdz 365 (trīs simti sešdesmit piecām) dienām no iepirkuma līguma spēkā stāšanās dienas.
	7. **Norēķinu kārtība**: Norēķinu kārtība ir noteikta iepirkuma līguma projektā (Nolikuma 4.pielikums), ciktāl tas nav pretrunā ar šī iepirkuma Nolikuma prasībām.
	8. **Piedāvājumu vērtēšanas kritērijs:** Konkursa nolikuma (turpmāk – Nolikums) prasībām atbilstošs piedāvājums ar viszemāko cenu katrā iepirkuma daļā.
1. **NOLIKUMA SAŅEMŠANA, INFORMĀCIJAS APMAIŅA UN PIEDĀVĀJUMA NOFORMĒŠANA**
	1. **Konkursa dokumentu saņemšanas vieta:**
		1. Ieinteresētie piegādātāji ar Nolikumu un visiem papildu dokumentiem var iepazīties un tos lejupielādēt Pasūtītāja tīmekļa vietnē - [www.rtu.lv](http://www.rtu.lv) - sadaļā „Iepirkumi” vai Rīgas Tehniskās universitātes Iepirkumu nodaļā, Kaļķu ielā 1-322, Rīga, darba dienās, **līdz 2016. gada 17. augustam, plkst. 10:00**.
		2. Ja ieinteresētajam piegādātājam nav iespējas iepazīties ar iepirkuma procedūras dokumentiem Nolikuma 2.1.1.punktā noteiktajā kārtībā vai, ja piegādātājs vēlas saņemt iepirkuma procedūras dokumentus drukātā veidā, Pasūtītājs tos izsniedz ieinteresētajam piegādātājam trīs darba dienu laikā pēc tam, kad rakstveidā saņemts šo dokumentu pieprasījums, ievērojot Publisko iepirkumu likuma noteikumus.
	2. **Kontaktpersona**, kura sniedz organizatorisku informāciju par Nolikumu: Jevgēnijs Gramsts, tālrunis: 67089019, e-pasts jevgenijs.gramsts@rtu.lv ; fakss: 67089710.
	3. **Papildu informācijas pieprasīšana un sniegšana:**
		1. Informācijas apmaiņa starp Pasūtītāju un piegādātājiem notiek rakstiskā veidā, pa e-pastu (jevgenijs.gramsts@rtu.lv), vai pa faksu (67089710), izmantojot drošu elektronisko parakstu.
		2. Ja ieinteresētais piegādātājs ir laikus pieprasījis papildu informāciju par Konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Pasūtītājs to sniedz 5 (piecu) dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
		3. Pasūtītājs nodrošina brīvu un tiešu elektronisko piekļuvi Konkursa dokumentiem [www.rtu.lv](http://www.rtu.lv) sadaļā „Iepirkumi”.
		4. Saskaņā ar Publisko iepirkumu likuma 30.panta ceturto un piekto daļu Pasūtītājs papildu informāciju, informāciju par grozījumiem Konkursa dokumentos, kā arī citu informāciju, kas ir saistīta ar Konkursu, publicē savā tīmekļa vietnē [www.rtu.lv](http://www.rtu.lv) sadaļā „Iepirkumi”.
		5. Ieinteresētajam piegādātājam ir pienākums sekot informācijai, kas tiks publicēta RTU mājaslapā sakarā ar šo Konkursu.
	4. **Noteikumi piedāvājuma sagatavošanai un iesniegšanai:**
		1. Piegādātājs var iesniegt tikai vienu piedāvājuma variantu.
		2. Piedāvājumam jāatbilst visām šajā Nolikumā, tā pielikumos un normatīvajos aktos ietvertajām prasībām.
		3. Piedāvājums sastāv no viena sējuma. Piedāvājuma dokumenti jāsakārto šādā secībā:
			1. Kvalifikācijas dokumenti, kuriem pievienota Nolikuma 1.pielikumā iekļautā Pieteikuma vēstule un Nolikuma 5.pielikumā iekļautais Piesaistīto apakšuzņēmēju saraksts;
			2. Tehniskā specifikācija un Tehniskais piedāvājums (forma 2.pielikumā);
			3. Finanšu piedāvājums (forma 3.pielikumā).
		4. Visi piedāvājumu veidojošie dokumenti jāiesniedz divos eksemplāros aizlīmētā iepakojumā – viens ar norādi „Oriģināls”, otrs – “Kopija”. Pretrunu gadījumā starp piedāvājuma oriģinālu un kopiju, vērā tiks ņemts piedāvājuma oriģināls. Tehniskais un finanšu piedāvājums papildus jāiesniedz 1 (vienā) eksemplārā elektroniskā veidā CD vai zibatmiņā.
		5. Katalogi, bukleti un brošūras var tikt iesniegti neiesietā veidā, uz tiem jābūt Pretendenta nosaukumam.
		6. Iepakojums ar piedāvājuma oriģinālu un ar piedāvājuma kopijām ir jānoformē ar šādu atzīmi:

|  |
| --- |
| **Rīgas Tehniskās universitātes****Iepirkumu nodaļai**Kaļķu ielā 1, 322.kab., Rīgā, LV-1658, **Piedāvājums atklātā konkursā** **“RTU Transporta institūta specializēto laboratoriju pārvietošana”,****iepirkuma ID Nr.RTU-2016/82****Neatvērt līdz *2016. gada 17. augustam*, plkst. 10:00***<Pretendenta nosaukums, juridiskā adrese, kontaktpersona, tās kontaktinformācija>* |

* + 1. Piedāvājuma papildinājumi, labojumi ir jāiesniedz rakstveidā personīgi vai pasta sūtījumā RTU Iepirkumu nodaļā Kaļķu ielā 1 – 322, Rīga, LV-1658 līdz **2016. gada 17. augustam, plkst. 10:00**, slēgtā iepakojumā. Uz iepakojuma jānorāda Nolikuma 2.4.6. punktā noteiktais ar papildu norādi – “PAPILDINĀJUMS” vai ”LABOJUMI”.
		2. Pretendenti sedz visas izmaksas, kas saistītas ar viņu piedāvājumu sagatavošanu un iesniegšanu Pasūtītājam.
		3. Piedāvājums jāsagatavo un jāiesniedz:
			1. latviešu valodā. Ja Pretendents iesniedz dokumentus svešvalodā, tiem jāpievieno Pretendenta apliecināts tulkojums latviešu valodā;
			2. datordrukā;
			3. tam jābūt cauršūtam (caurauklotam), nodrošinot lapu aizvietošanas neiespējamību, ar apzīmogotu (ja attiecas) uzlīmi, uz kuras norādīts lapu skaits un datums un tai jābūt Pretendenta amatpersonas ar paraksta tiesībām vai Pretendenta pilnvarotas personas parakstītai;
			4. ar secīgi sanumurētām lapām;
			5. ar piedāvājuma satura rādītāju.
		4. Piedāvājumam un visiem tam pievienotajiem dokumentiem ir jāatbilst Dokumentu juridiskā spēka likumam un 28.09.2010. MK noteikumiem Nr.916, „Dokumentu izstrādāšanas un noformēšanas kārtība”. Atbilstoši Publisko iepirkumu likuma 33.panta septītās daļas otrajam teikumam, iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots. Šādā gadījumā Pretendents norāda pieteikuma vēstulē (1.pielikums) prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
		5. Visi piedāvājuma pielikumi ir tā neatņemamas sastāvdaļas.
		6. Piedāvājumu paraksta Pretendenta paraksttiesīgā persona (pievienojot pilnvaru).
	1. **Piedāvājumu iesniegšanas un atvēršanas laiks, vieta un kārtība:**
		1. Piegādātājs iesniedz piedāvājumu, kas sagatavots Nolikumā noradītajā veidā, līdz ***2016. gada 17. augustam,* plkst. 10:00**, RTU Iepirkumu nodaļā – Rīgā, Kaļķu ielā 1, 3.stāvā, 322.kab.
		2. Saņemot piedāvājumu, Pasūtītāja pārstāvis reģistrē tā iesniegšanas datumu un laiku.
		3. Ja piedāvājums tiek sūtīts pa pastu, piegādātājs ir atbildīgs un uzņemas risku par to, lai Pasūtītājs saņemtu piedāvājumu Nolikuma 2.5.1.punktā norādītajā vietā un termiņā.
		4. Piedāvājumi, kuri tiks iesniegti vai saņemti pa pastu pēc piedāvājumu iesniegšanai noteiktā termiņa vai ja piedāvājums nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, netiks izskatīti un tiks atdoti vai nosūtīti atpakaļ piegādātājam neatvērti.
		5. Piedāvājumu atvēršana notiks RTU telpās **2016. gada 17. augustā, plkst. 10:00**, Rīgā, Kaļķu ielā 1, 322.kabinetā. Piedāvājumu atvēršanas sanāksme ir atklāta. Piedāvājumi tiek atvērti to iesniegšanas secībā. Komisija atver iesniegto piedāvājumu un no sējuma „Oriģināls” nolasa piedāvājuma pamatdatus: piedāvājuma iesniegšanas laiks, Pretendenta nosaukums, finanšu piedāvājuma summu EUR bez PVN.
		6. Piedāvājumu atbilstības pārbaudi un vērtēšanu Komisija veic slēgtā sēdē.
1. **Prasības pretendentam, lai piedalītos iepirkumā**
	1. Pretendenta kvalifikācijas prasības ir obligātas visiem Pretendentiem, kas vēlas iegūt līguma slēgšanas tiesības.

|  |  |
| --- | --- |
| * 1. Pretendentam ir jāatbilst šādām **Pretendentu kvalifikācijas prasībām:**
 | * 1. Lai pierādītu atbilstību Pasūtītāja noteiktajām kvalifikācijas prasībām, Pretendentam jāiesniedz šādi **Pretendenta kvalifikāciju apliecinošie dokumenti:**
 |
| * + 1. Pretendents piekrīt nolikuma noteikumiem.
 | * + 1. Pretendenta pieteikuma vēstule (noformēta atbilstoši Nolikuma 1.pielikumam) ar apliecinājumu, ka Pretendents pilnībā izprot un piekrīt Konkursa noteikumiem, apņemas tos ievērot un izpildīt Iepirkuma nosacījumus saskaņā ar visiem Nolikuma, tā pielikumu, Pretendenta piedāvājuma un līguma projekta noteikumiem.
 |
| * + 1. Pretendents ir reģistrēts atbilstoši attiecīgās valsts normatīvo aktu prasībām.
 | * + 1. Lai pārbaudītu Nolikuma 3.2.2.punkta izpildi, par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra mājaslapā. Pretendentam, kas nav reģistrēts komercreģistrā, jāiesniedz dokuments, kas apliecina tā reģistrāciju.

Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| * + 1. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.
 | * + 1. Lai apliecinātu Nolikuma 3.2.3.punkta izpildi, jāiesniedz dokuments, kas apliecina Pretendenta pārstāvja, kurš paraksta piedāvājumu, paraksta (pārstāvības) tiesības. Ja Pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir paraksta (pārstāvības) tiesības.
 |
| * + 1. Pretendentam ir šādas profesionālās spējas:

1) Ja piedāvājums ir iesniegts iepirkuma daļā Nr.1, pretendentam līguma izpildē ir jāiesaista personāls, kas atbilst šādām prasībām:* Vismaz viens darbinieks ar inženierzinātņu doktora grādu dzelzceļa automātikas sistēmās;
* Vismaz viens darbinieks ar kompetenci darbā “OP-WCCflexible workshop” programaturā;
* Vismaz viens darbinieks ar vismaz 10 gadu pieredzi “SIEMENS S7” kontrolleru programmēšanā;
* Vismaz viens darbinieks ar dzelzceļa automātikas laboratorijas stendu projektēšanas un izveidošanas pieredzi.

2) Ja piedāvājums ir iesniegts iepirkuma daļā Nr.2, pretendentam līguma izpildē ir jāiesaista personāls, kas atbilst šādām prasībām:* Vismaz viens dzelzceļa inženieris lokomotīvju saimniecībā ar praktisku pieredzi lokomotīvju enerģētisko iekārtu un jaudas pārvadu projektēšanā, iestatīšanā un apkalpošanā (vismaz 3 gadu pieredze);
* Vismaz viens dzelzceļa inženieris lokomotīvju saimniecībā ar praktisku pieredzi bremžu un ALSN sistēmu projektēšanā, iestatīšanā un apkalpošanā (vismaz 3 gadu pieredze);
* Vismaz viens dzelzceļa inženieris - elektroshēmu projektētājs ar pieredzi lokomotīvju jaudas pārvadu, ALSN un EPB darbībā (vismaz 3 gadu pieredze);
* Vismaz trīs palīgstrādnieki.

3) Ja piedāvājums ir iesniegts iepirkuma daļā Nr.3, pretendentam līguma izpildē ir jāiesaista personāls, kas atbilst šādām prasībām:* Vismaz viens darbinieks ar inženierzinātņu maģistra grādu dzelzceļa radiosakaru jomā;
* Vismaz viens darbinieks ar vismaz 2 gadu pieredzi dzelzceļa radiosakaru sistēmu projektēšana un apkalpošana.
 | * + 1. Lai apliecinātu nolikuma 3.2.4. apakšpunkta izpildi, Pretendentam jāiesniedz:
			1. Iepirkuma līguma izpildē iesaistītā personāla saraksts;
			2. Iepirkuma līguma izpildē iesaistīto speciālistu CV.
 |
| * + 1. Pretendents ir spējīgs nodrošināt iepirkuma daļās Nr.1 un Nr.2 ietilpstošo objektu (lielgabarīta) pārvešanu, iekraušanu un izkraušanu.
 | * + 1. Lai apliecinātu nolikuma 3.2.5. apakšpunkta izpildi, Pretendentam jāiesniedz apliecinājums par tehniskajām spējām nodrošināt Nolikuma 3.2.5. punkta izpildi.
 |

* 1. Ja piedāvājumu iesniedz personu apvienība, piedāvājumā papildus norāda personu, kas konkursā pārstāv attiecīgo personu apvienību, katras personas atbildības sadalījumu un veicamo darbu uzskaitījums, kā arī vienošanos par sadarbību konkrētā līguma izpildei.
	2. Ja piedāvājumu iesniedz personu apvienība vai personālsabiedrība, nolikuma 3.3.2. – 3.3.3.punktos minētie dokumenti jāiesniedz par katru no attiecīgās personu apvienības vai personālsabiedrības biedriem.
	3. Ja piedāvājumu iesniedz personu apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar Komerclikumu, lai tā tiktu atzīta par Pretendentu, ir jāiesniedz visu personu apvienības dalībnieku parakstīts saistību raksta (protokola, vienošanās, cita dokumenta) kopija, kas apliecina, ka, ja Pretendents tiks atzīts par uzvarētāju, tiks izveidota personālsabiedrība saskaņā ar nolikuma prasībām.
	4. Ja Pretendents, ar kuru Pasūtītājs pieņēmis lēmumu slēgt līgumu, ir personu apvienība, Pretendentam ir pienākums 10 dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, reģistrēt personālsabiedrību normatīvajos aktos noteiktajā kārtībā.
	5. Ja piedāvājumu iesniedz personālsabiedrība, tad, lai tā tiktu atzīta par pretendentu konkursā, ir jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai tā izrakstā.
	6. Ja Pretendents savas kvalifikācijas atbilstības apliecināšanai balstās uz citas personu iespējām, Pretendentu atlasei papildus jāiesniedz šādi dokumenti:
		1. Nolikuma 3.3.2.punktā prasītā informācija par personu, uz kuras iespējām Pretendents balstās;
		2. Personas, uz kuras iespējām Pretendents balstās, apliecinājums vai vienošanās par sadarbību ar Pretendentu konkrētā līguma izpildē, no kuras Pasūtītājs var gūt pārliecību, ka piegādātāja rīcībā būs nepieciešamie resursi.
	7. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai nolikuma 3.2.punktā noteiktajām pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
	8. Pretendents var iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
	9. Konkursa Nolikuma 3.10. punktā minētais Eiropas vienotais iepirkuma procedūras dokuments ir pieejams aizpildīšanai .doc formātā: <http://www.iub.gov.lv/sites/default/files/upload/1_LV_annexe_acte_autonome_part1_v4.docvai> Eiropas Komisijas mājaslapā tiešsaistes režīmā: <https://ec.europa.eu/growth/tools-databases/espd/filter?lang=lv>.
1. **APAKŠUZŅĒMĒJU PIESAISTE un LĪGUMA IZPILDĒ IESAISTĪTĀ PERSONĀLA NOMAIŅA**
	1. Piegādātājam ir tiesības piesaistīt apakšuzņēmēju (Pretendenta vai tā apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar pasūtītāju noslēgta publiska pakalpojumu līguma izpildei neatkarīgi no tā, vai persona pakalpojumus sniedz Pretendentam vai citam apakšuzņēmējam).
	2. Piegādātājam, izmantojot nolikuma 5.pielikumā iekļauto formu, savā piedāvājumā jānorāda visus tos apakšuzņēmējus, kuru sniedzamo pakalpojumu vērtība ir 20 procenti no kopējās līguma vērtības vai lielāka, un katram šādam apakšuzņēmējam izpildei nododamo pakalpojumu līguma daļu.
	3. Apakšuzņēmēja sniedzamo pakalpojumu kopējo vērtību noteic, ņemot vērā apakšuzņēmēja un tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.
	4. Līguma izpildē iesaistītā personāla un apakšuzņēmēju nomaiņas kārtība:
		1. Iepirkuma procedūrā izraudzītais Pretendents ir tiesīgs bez saskaņošanas ar pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu līguma izpildē, izņemot nolikuma 4.4.2. un 4.4.4.punktā minētos gadījumus.
		2. Iepirkuma procedūrā izraudzītā Pretendenta personālu, kuru tas iesaistījis līguma izpildē, par kuru sniedzis informāciju pasūtītājam un kura kvalifikācijas atbilstību izvirzītajām prasībām pasūtītājs ir vērtējis, kā arī apakšuzņēmējus, uz kuru iespējām iepirkuma procedūrā izraudzītais Pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, pēc līguma noslēgšanas drīkst nomainīt tikai ar pasūtītāja rakstveida piekrišanu, ievērojot nolikuma 4.4.3.punktā paredzētos nosacījumus.
		3. Pasūtītājs nepiekrīt nolikuma 4.4.2.punktā minētā personāla un apakšuzņēmēju nomaiņai, ja pastāv kāds no šādiem nosacījumiem:
			1. Izpildītāja piedāvātais personāls vai apakšuzņēmējs neatbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz piegādātāja personālu vai apakšuzņēmējiem;
			2. tiek nomainīts apakšuzņēmējs, uz kura iespējām iepirkuma procedūrā izraudzītais Pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkuma procedūrā izraudzītais Pretendents atsaucies, apliecinot savu atbilstību iepirkuma procedūrā noteiktajām prasībām;
			3. piedāvātais apakšuzņēmējs atbilst Publisko iepirkumu likuma 39.1panta pirmajā daļā minētajiem kandidātu un pretendentu izslēgšanas nosacījumiem. Pārbaudot apakšuzņēmēja atbilstību, pasūtītājs piemēro Publisko iepirkumu likuma 39.1panta noteikumus. Publisko iepirkumu likuma 39.1panta ceturtajā daļā minētos termiņus skaita no dienas, kad lūgums par personāla vai apakšuzņēmēja nomaiņu iesniegts pasūtītājam.
		4. Iepirkuma procedūrā izraudzītais Pretendents (līguma puse) drīkst veikt nolikuma 4.2.punktā minēto apakšuzņēmēju nomaiņu, uz ko neattiecas nolikuma 4.4.2.punkta noteikumi, kā arī minētajiem kritērijiem atbilstošu apakšuzņēmēju vēlāku iesaistīšanu līguma izpildē, ja iepirkuma procedūrā izraudzītais Pretendents (līguma puse) par to paziņojis pasūtītājam un saņēmis pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai līguma izpildē, ja uz piedāvāto apakšuzņēmēju neattiecas Publisko iepirkumu likuma 39.1panta pirmajā daļā minētie kandidātu un pretendentu izslēgšanas nosacījumi, ko pasūtītājs pārbauda, ievērojot nolikuma 4.4.3.3.punkta noteikumus.
		5. Pasūtītājs pieņem lēmumu atļaut vai atteikt iepirkuma procedūrā izraudzītā Pretendenta (līguma puse) personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs nodaļas noteikumiem.
2. PASKAIDROJUMI PAR TEHNISKĀ PIEDĀVĀJUMA SAGATAVOŠANU
	1. Pretendents Tehnisko piedāvājumu sagatavo un iesniedz saskaņā ar pielikumu “Tehniskā specifikācija un Tehniskais piedāvājums” (2.pielikums) par katru iepirkuma daļu atsevišķi.
	2. Tehniskajam piedāvājumam ir jāpievieno **izpildāmo darbu posmu apraksts.**
3. PASKAIDROJUMI PAR FINANŠU PIEDĀVĀJUMA SAGATAVOŠANU
	1. Finanšu piedāvājumu Pretendents sagatavo atbilstoši Nolikuma pielikumam “Finanšu piedāvājuma forma” (3.pielikums) par katru iepirkuma priekšmeta daļu atsevišķi.
	2. Pretendents Finanšu piedāvājumā norāda pakalpojuma kopējo līgumcenu *euro* un centos bez PVN (ar 2 (divām) zīmēm aiz komata) līguma darbības laikā. Ja būs norādītas vairāk kā divas zīmes aiz komata, tiks veikta noapaļošana.
	3. **Latvijā reģistrētiem pretendentiem jāiesniedz izdrukas no Valsts ieņēmumu dienesta Elektroniskās deklarēšanas sistēmas par pretendenta un tā piedāvājumā norādīto apakšuzņēmēju vidējām stundas tarifa likmēm profesiju grupās** **pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai.**
	4. Finanšu piedāvājuma summā Pretendents iekļauj:
		1. visus izdevumus un izmaksas, kas saistītas ar Tehniskajā specifikācijā minētajiem pakalpojumiem;
		2. visus valsts un pašvaldību noteiktos nodokļus un nodevas, izņemot pievienotās vērtības nodokli;
		3. citas izmaksas, kas ir saistošas Pretendentam, lai nodrošinātu pakalpojuma sniegšanu.
	5. Pretendents pievienotās vērtības nodokli (PVN) norāda atbilstoši Latvijas Republikas spēkā esošajos normatīvajos aktos noteiktajai kārtībai un noteiktajām likmēm.
	6. Finanšu piedāvājuma summa, kuru Komisija vērtēs ir kopējā līgumcena *euro* bez PVN katrā iepirkuma daļā atsevišķi.
4. **Piedāvājumu neizskatīšanas gadījumi**
	1. Komisija neizskata Pretendenta piedāvājumu vienā no šādiem gadījumiem:
	2. Piedāvājums iesniegts pēc Konkursa nolikuma 2.5.1.punktā noteiktā piedāvājuma iesniegšanas termiņa.
	3. Pretendents iesniedzis piedāvājuma variantus, pārkāpjot Nolikuma 2.4.1.punkta prasību.
	4. Uz pretendentu attiecas kāds no Publisko iepirkumu likuma 39.1 panta izslēgšanas nosacījumiem.
5. **PIEDĀVĀJUMU NOFORMĒJUMA UN PRETENDENTU KVALIFIKĀCIJAS PĀRBAUDE**
	1. Iepirkuma komisija veic piedāvājumu noformējuma un Pretendentu kvalifikācijas pārbaudi slēgtās sēdēs, kuras laikā Iepirkuma komisija pārbauda piedāvājumu atbilstību nolikumā noteiktajām noformējuma prasībām un Pretendenta atbilstību nolikuma 3.nodaļā noteiktajām kvalifikācijas prasībām.
	2. Iepirkuma komisija, saskaņā ar Publisko iepirkumu likumu un nolikumu, pieņem lēmumu par piedāvājuma noraidīšanu vai tālāku piedāvājuma vērtēšanu.
	3. Pretendenta piedāvājums, kurš ir atbilstošs visām Pasūtītāja nolikumā noteiktajām kvalifikācijas prasībām, tiek virzīts tehniskā piedāvājuma atbilstības Tehniskajai specifikācijai pārbaudei.
6. **TEHNISKĀ PIEDĀVĀJUMA ATBILSTĪBAS PĀRBAUDE**
	1. Pēc Pretendentu kvalifikācijas pārbaudes Iepirkuma komisija slēgtā sēdē veic Pretendentu tehnisko piedāvājumu atbilstības pārbaudi Tehniskajā specifikācijā noteiktajām prasībām.
	2. Pretendenta piedāvājums tiek noraidīts no dalības Iepirkumā un netiek tālāk izvērtēts, ja Iepirkuma komisija konstatē, ka:
		1. nav iesniegti tehniskā piedāvājuma dokumenti vai tie un to saturs neatbilst nolikuma un Tehniskās specifikācijas prasībām, kas ietekmē piedāvājuma vērtēšanu.
	3. Ja tehniskais piedāvājums atbilst Tehniskās specifikācijas prasībām, Pretendenta piedāvājums tiek virzīts Finanšu piedāvājuma vērtēšanai.
7. **FINANŠU PIEDĀVĀJUMA VĒRTĒŠANA**
	1. Iepirkuma komisija veic aritmētisko kļūdu pārbaudi Pretendentu finanšu piedāvājumos. Ja Iepirkuma komisija konstatēs aritmētiskās kļūdas, Iepirkuma komisija šīs kļūdas izlabos. Par konstatētajām kļūdām un laboto piedāvājumu, Iepirkuma komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, Iepirkuma komisija vērā ņem veiktos labojumus.
	2. Iepirkumu komisija veic nepamatoti lēta piedāvājuma pārbaudi atbilstoši Publisko iepirkumu likuma 48.pantam.
8. **LĪGUMA NOSLĒGŠANA**
	1. Līgums tiks slēgts ar 1 (vienu) pretendentu katrā iepirkuma priekšmeta daļā, kurš būs atbilstošs izvirzītajām kvalifikācijas prasībām un būs iesniedzis piedāvājumu ar viszemāko kopējo summu konkrētajā iepirkuma daļā.
	2. Lēmumu par Iepirkuma rezultātiem Iepirkuma komisija visiem Pretendentiem paziņo rakstiski 3 (trīs) darba dienu laikā pēc tam, kad Iepirkuma komisija pieņēmusi lēmumu slēgt līgumu vai pārtraukt iepirkumu, neizvēloties nevienu no Pretendentu iesniegtajiem piedāvājumiem.
	3. Līgumu Pasūtītājs slēdz, pamatojoties uz iepirkuma nolikumu, pretendenta piedāvājumu.
	4. Grozījumus līgumā, kas noslēdzams Publisko iepirkumu likuma 67.panta noteiktajā kārtībā, izdara, ievērojot Publisko iepirkumu likuma [67.1](http://likumi.lv/doc.php?id=133536#p67.1) panta noteikumus.
	5. Ja iepirkuma uzvarētājs atsakās no līguma noslēgšanas vai atsauc savu piedāvājumu, Iepirkuma komisija var atzīt par uzvarētāju Pretendentu, kurš iesniedzis nākamo lētāko piedāvājumu vai pārtraukt iepirkuma procedūru, neizvēloties nevienu piedāvājumu.
	6. Iepirkuma komisija var pieņemt lēmumu izbeigt iepirkumu, ja nav iesniegts neviens piedāvājums vai nav iesniegts neviens nolikumam atbilstošs piedāvājums.
	7. Iepirkumu komisija var jebkurā brīdī pārtraukt iepirkuma procedūru, ja tam ir objektīvs pamatojums.
9. PIELIKUMU SARAKSTS

Visi Nolikuma pielikumi ir neatņemamas tā sastāvdaļas:

* 1. 1.pielikums – Pieteikuma vēstules forma;
	2. 2.pielikums – Tehniskā specifikācija un Tehniskais piedāvājums (forma);
	3. 3.pielikums – Finanšu piedāvājuma forma;
	4. 4.pielikums – Līguma projekts;
	5. 5.pielikums – Piesaistīto apakšuzņēmēju saraksta forma.

Atklāta konkursa ar identifikācijas Nr. RTU-2016/82

Nolikuma 1.pielikums

**PIETEIKUMA VĒSTULES FORMA**

**Piezīme**: *Iepirkuma pretendentam jāaizpilda tukšās vietas šajā formā.*

**Rīgas Tehniskajai universitātei**

**Iepirkums**: **“RTU Transporta institūta specializēto laboratoriju pārvietošana”.**

**Iepirkuma ID Nr.:** RTU-2016/82.

Saskaņā ar Iepirkuma nolikumu, mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_<*pretendenta nosaukums*> apakšā parakstījušies, apstiprinām, ka piekrītam Iepirkuma noteikumiem. Piedāvājam nodrošināt Pakalpojumu Rīgas Tehniskās universitātes vajadzībāmsaskaņā ar Nolikuma prasībām, tehnisko un finanšu piedāvājumu.

1. *Ja Pretendents ir piegādātāju apvienība* *(personu grupa):*
	1. persona, kura pārstāv piegādātāju apvienību Konkursā: \_\_\_\_\_\_\_\_\_\_\_\_\_\_\_\_\_\_\_\_\_.
	2. katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Mēs apstiprinām, ka visi pievienotie dokumenti veido šo piedāvājumu.
3. Mēs apliecinām, ka neesam ieinteresēti nevienā citā piedāvājumā, kas iesniegts šajā iepirkuma procedūrā.
4. Informācija par Pretendentu vai personu, kura pārstāv piegādātāju apvienību Iepirkumā:

4.1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.2. Reģistrēts (vieta, datums, numurs): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.3. Nodokļu maksātāja reģistrācijas Nr: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.4. Juridiskā adrese (norādīt arī valsti): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.5. Biroja adrese (norādīt arī valsti): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.6. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

4.7. Telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.8. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.9. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.11.Banka: \_\_\_\_\_\_\_\_\_\_\_\_\_\_\_\_\_\_\_\_

4.12. Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.13. Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.14.Paraksta tiesības izriet no Uzņēmumu reģistra datu bāzē iegūstamās informācijas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*norāda, ja attiecināms*).

APLIECINĀJUMI:

1. Atbilstoši Publisko iepirkumu likuma 33.panta septītajai daļai apliecinu šādu šajā piedāvājumā iesniegto dokumentu atvasinājumu un/vai tulkojumu pareizību:

1) KOPIJA piedāvājuma \_\_\_ lpp., kopā \_\_\_\_ (skaits);

2) NORAKSTS piedāvājuma \_\_\_\_ lpp., kopā \_\_\_\_ (skaits);

3) IZRAKSTS piedāvājuma \_\_\_ lpp., kopā \_\_\_\_ (skaits);

2) TULKOJUMS piedāvājuma \_\_\_ lpp., kopā \_\_\_\_ (skaits).

Ar šo uzņemos pilnu atbildību par Iepirkumam iesniegto piedāvājumu, tajā ietverto informāciju, noformējumu, atbilstību Nolikuma prasībām. Sniegtā informācija un dati ir patiesi.

Paraksts: \_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Amats: \_\_\_\_\_\_\_\_\_\_\_\_\_\_

Pieteikums sagatavots un parakstīts 2016. gada \_\_\_\_\_\_

Atklāta konkursa ar identifikācijas Nr. RTU-2016/82

Nolikuma 2.pielikums

**TEHNISKĀ SPECIFIKĀCIJA**

**Atklātam konkursam**

**“RTU Transporta institūta specializēto laboratoriju pārvietošana”**

Tehniskā specifikācija un Tehniskā piedāvājuma forma pievienota atsevišķi pielikumā Nr.2.1 WORD formātā.

Atklāta konkursa ar identifikācijas Nr. RTU-2016/82

Nolikuma 3.pielikums

**FINANŠU PIEDĀVĀJUMA FORMA**

**Atklāta konkursa**

**“RTU Transporta institūta specializēto laboratoriju pārvietošana”**

<*Vietas nosaukums>, <gads>.gada <datums>.<mēnesis>*

*<Pretendenta nosaukums >*

*<reģistrācijas numurs vai personas kods >*

[Iepazinušies]/[Iepazinies] ar Rīgas Tehniskās universitātes, Reģ. Nr. 90000068977, adrese: Kaļķu iela 1, Rīga, LV – 1658 (turpmāk – Pasūtītājs) organizētā iepirkuma **“*RTU Transporta institūta specializēto laboratoriju pārvietošana no Indriķa ielas 8a uz Ķīpsalu”***, iepirkuma ID Nr.: RTU – 2016/74, nolikumu apliecinām, ka mūsu finanšu piedāvājums par **iepirkuma priekšmetu ir**:

|  |  |  |
| --- | --- | --- |
| **Iepirkuma daļas/****pozīcijas/ Nr.** | **Iepirkuma daļas/pozīcijas nosaukums** | **Piedāvātā līgumcena, EUR bez PVN**  |
| **1.** | **< >** | **< >** |
| **1.1…** | **< >** | **< >** |
| **Kopā:** | **< >** |
| **PVN 21%** | **< >** |
| **Kopā ar PVN 21%** | **< >** |

Piedāvātā līgumcena aprēķināta, ietverot pilnu samaksu par iepirkuma līgumā paredzēto saistību izpildi, kā arī citas izmaksas, kas nav norādīti iepirkuma līguma vai nolikuma dokumentos, bet uzskatāmi par nepieciešamiem iepirkuma līguma pienācīgai un kvalitatīvai izpildei.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta nosaukums) (amats) (paraksts) (vārds, uzvārds)

Atklāta konkursa ar identifikācijas Nr. RTU-2016/82

Nolikuma 4.pielikums

PROJEKTS

**IEPIRKUMA LĪGUMS Nr.\_\_\_\_\_\_\_\_\_\_**

Rīgā, 2016. gada \_\_\_\_\_.\_\_\_\_\_\_\_\_\_\_\_\_\_

**Rīgas Tehniskā universitāte**, izglītības iestādes reģistrācijas Nr.3341000709, < >  personā, kurš rīkojas saskaņā ar Rīgas Tehniskās universitātes Satversmi un pamatojoties uz < >, turpmāk šī Līguma tekstā saukts - „Pasūtītājs”, no vienas puses, un

**\_\_\_\_“\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_\_, kuras vārdā un interesēs, pamatojoties uz \_\_\_\_\_\_\_\_\_\_\_\_, darbojas tās \_\_\_\_\_\_\_\_, turpmāk tekstā – „Izpildītājs”, no otras puses,

abi kopā saukti „Līdzēji”, bet katrs atsevišķi – „Līdzējs”, pamatojoties uz iepirkumu procedūras\_\_\_\_\_\_\_\_\_\_\_\_\_\_\_\_\_\_\_\_ (iepirkumu identifikācijas Nr. RTU - 2016/82) rezultātiem iepirkuma daļā Nr.\_\_\_\_\_\_\_\_\_\_\_\_\_\_\_\_\_\_\_\_\_, noslēdz šādu līgumu ar pielikumiem, turpmāk tekstā – „Līgums”:

1. **LĪGUMA PRIEKŠMETS**
	1. Izpildītājs apņemas veikt Rīgas Tehniskās universitātes Transporta institūta specializēto laboratoriju pārvietošanu no Indriķa ielas 8a uz Āzenes ielu 12, Rīgā, (turpmāk – „Pakalpojums”), saskaņā ar Līguma pielikumu Nr.1 “Tehniskā specifikācija – Tehniskais piedāvājums” un pielikumu Nr.2 “Finanšu piedāvājums”, savukārt Pasūtītājs apņemas par atbilstoši Līguma noteikumiem sniegto Pakalpojumu veikt samaksu Līgumā noteiktajā kārtībā un apjomā.
	2. Izpildītājs Pakalpojumu nodrošina:
	3. **Līguma izpildes termiņš: līdz 201\_.gada \_\_\_\_\_\_\_\_\_\_\_\_\_\_\_\_\_\_\_\_\_\_\_.**
2. **LĪGUMA SUMMA UN NORĒĶINU KĀRTĪBA**
	1. Līguma kopējā summa par sniegto Pakalpojumu bez pievienotās vērtības nodokļa (PVN) tiek noteikta EUR \_\_\_ (\_\_\_).
	2. Līguma summa noteikta, ievērojot Pielikumā Nr.2 noteiktās cenas. Līguma summa ietver Pakalpojuma izmaksas, visus nodokļus, nodevas, kā arī visus citus ar Līguma izpildi saistītos izdevumus, kas attiecas uz Pakalpojumu.
	3. Pasūtītājs samaksā Izpildītājam par izpildīto Pakalpojumu vai tā posmu 30 (trīsdesmit) dienu laikā pēc Pakalpojuma vai tā posma izpildes un nodošanas – pieņemšanas akta abpusējas parakstīšanas un rēķina saņemšanas dienas.
	4. Izpildītājs sagatavo rēķinu un PVN aprēķina atbilstoši Pievienotās vērtības nodokļa likumam un citiem Latvijas Republikā spēkā esošiem normatīviem aktiem.
	5. Par Pakalpojuma samaksas dienu tiek uzskatīta diena, kad Pasūtītājs ir pārskaitījis naudu uz Izpildītāja bankas norēķinu kontu, ko apliecina attiecīgais maksājuma uzdevums.
	6. Šī Līguma 2.4. punktā minēto rēķinu Piegādātājs var sūtīt vienā no šādiem veidiem:
		1. papīra formātā, nosūtot to uz Pasūtītāja pasta adresi;
		2. elektroniski, nosūtot to uz Pasūtītāja e-pastu, izmantojot drošu elektronisko parakstu;
		3. elektroniski, nosūtot to uz Pasūtītāja e-pastu ar atsauci, ka rēķins ir sagatavots elektroniski un derīgs bez paraksta.
3. **LĪDZĒJU PIENĀKUMI UN TIESĪBAS**
	1. Izpildītājs apņemas:
		1. izpildīt Pakalpojumu kvalitatīvi, savlaicīgi, patstāvīgi, izmantojot savas profesionālās iemaņas, ar tādu rūpību, kādu var sagaidīt no krietna un rūpīga Izpildītāja;
		2. izpildē iesaistīt tikai kvalificētus un atbilstoši darba specifikai apmācītus darbiniekus, kuriem ir veikta instruktāža darba drošībā;
		3. Pakalpojuma izpildi veikt atbilstoši Tehniskās specifikācijas prasībām;
		4. ja Izpildītājs neveic Pakalpojuma izpildi atbilstoši Līguma noteikumiem, Izpildītāja pienākums ir uz sava riska un izdevumiem, pēc pirmā Pasūtītāja pieprasījuma nekavējoties novērst norādītos trūkumus, nepilnības vai neatbilstību Pakalpojuma izpildē;
		5. pēc darbu izpildes Izpildītājs 2 (divu) darba dienu laikā nodrošina kartona kastu savākšanu un aiztransportēšanu.
	2. Izpildītāja tiesības:
		1. saņemt samaksu no Pasūtītāja, saskaņā ar Līguma noteikumiem;
		2. saņemt no Pasūtītāja Līguma izpildei nepieciešamo informāciju.
		3. Pasūtītāja pienākumi:
		4. pirms Pakalpojuma izpildes sākuma nodrošināt Izpildītāju ar Pakalpojuma izpildei nepieciešamo informāciju;
		5. savlaicīgi paziņot Izpildītājam par visiem no Pasūtītāja atkarīgiem, paredzamiem apstākļiem, kas radušies no jauna un traucētu Izpildītājam izpildīt Līguma saistības;
		6. savlaicīgi un pilnā apjomā samaksāt par Pakalpojuma izpildi saskaņā ar Līguma noteikumiem.
	3. Pasūtītāja tiesības:
		1. nepieņemt izpildīto Pakalpojumu, ja Pasūtītājs konstatē, ka Pakalpojuma vai tā daļas izpilde ir veikta nekvalitatīvi vai nepilnīgi, vai neatbilst Līguma noteikumiem,
		2. veikt izmaiņas Pakalpojuma izpildes termiņos, savstarpēji vienojoties ar Izpildītāju;
		3. piedalīties Pakalpojuma izpildē un izteikt ieteikumus saistībā ar konkrētā Pakalpojuma izpildi.
	4. Izpildītājs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, izņemot Līguma 3.5.1. un 3.5.2.apakšpunktos minētos gadījumus:
		1. Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām. Izpildītājs pēc Līguma noslēgšanas drīkst nomainīt personālu un apakšuzņēmēju, kā arī iesaistīt papildu personālu un apakšuzņēmējus tikai ar Pasūtītāja rakstveida piekrišanu, ievērojot Publisko iepirkumu likumā 68.panta trešajā daļā noteiktos nosacījumus. Pasūtītājs nepiekrīt šā apakšpunktā minētā personāla un apakšuzņēmēju nomaiņai, ja pastāv kāds no Publisko iepirkumu likumā 68.panta trešajā daļā noteiktajiem nosacījumiem.
		2. Izpildītājs drīkst veikt Publisko iepirkumu likuma [20.panta](http://www.likumi.lv/doc.php?id=133536#p20) otrajā daļā minēto apakšuzņēmēju nomaiņu, uz ko neattiecas Līguma 3.5.1.apakšpunkta noteikumi, kā arī minētajiem kritērijiem atbilstošu apakšuzņēmēju vēlāku iesaistīšanu līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai līguma izpildē, ja uz piedāvāto apakšuzņēmēju neattiecas Publisko iepirkumu likuma [391.panta](http://www.likumi.lv/doc.php?id=133536#p39) pirmajā daļā minētie pretendentu izslēgšanas nosacījumi, ko Pasūtītājs pārbauda atbilstoši Publisko iepirkumu likumā noteiktajam.
	5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
4. **PAKALPOJUMA PIEŅEMŠANAS – NODOŠANAS KĀRTĪBA**
	1. Pakalpojuma izpildē pilnvarotā persona līguma izpildē un galvenais darbu koordinators no Pasūtītāja puses (Līguma tekstā saukts kā „Pasūtītāja Pārstāvis”) ir \_\_\_\_\_\_\_\_\_\_\_\_\_\_\_\_\_\_, tālr.: \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_.
	2. Pasūtītāja galvenajam darbu koordinatoram (Pasūtītāja Pārstāvim) ir noteikti šādi pienākumi:
		1. kontrolēt Pakalpojumu izpildi atbilstoši Līguma noteikumiem;
		2. izskatīt un saskaņot Izpildītāja iesniegto rēķinu;
		3. izskatīt un saskaņot pieņemšanas - nodošanas aktu;
		4. parakstīt galīgo pieņemšanas – nodošanas aktu.
	3. Par Pakalpojuma izpildes dienu tiek uzskatīta Pakalpojuma nodošanas - pieņemšanas akta abpusēja parakstīšanas diena.
	4. Pasūtītājs 5 (piecu) darba dienu laikā pēc nodošanas - pieņemšanas akta saņemšanas iesniedz Izpildītājam parakstītu aktu vai arī motivētu atteikumu pieņemt Pakalpojuma izpildi. Gadījumā, ja 5 (piecu) darba dienu laikā pēc nodošanas – pieņemšanas akta iesniegšanas Pasūtītājam, tas netiek parakstīts vai netiek sniegts motivēts atteikums par Pakalpojuma izpildes pieņemšanu, izpildītais Pakalpojums tiek uzskatīts par pieņemtu no Pasūtītāja puses un šajā gadījumā Izpildītājs iesniedz Pasūtītājam atbilstošu rēķinu.
	5. Ja Pasūtītājs rakstiski motivē atteikumu pieņemt izpildīto Pakalpojumu, Pasūtītās sagatavo aktu, kurā saraksta veidā uzrāda trūkumus vai neatbilstības Pakalpojuma izpildē, turpmāk Līguma tekstā saukts - Defektu akts. Sagatavoto Defektu aktu Pasūtītājs iesniedz Izpildītājam.
	6. Ja Pasūtītājs ir iesniedzis Izpildītājam Defektu aktu, tad Pasūtītājs ir tiesīgs samaksāt tikai par faktiski pieņemto Pakalpojumu, par kuru ir parakstīts nodošanas – pieņemšanas akts.
5. **LĪDZĒJU ATBILDĪBA**
	1. Līdzēji ir atbildīgi par Līguma izpildi saskaņā ar Līguma noteikumiem un Latvijas Republikas spēkā esošiem normatīvajiem aktiem.
	2. Līdzēji ir savstarpēji atbildīgi par līgumsaistību pārkāpšanu un zaudējumu radīšanu otram Līdzējam. Līdzējs, kas vainīgs Līguma saistību pārkāpšanā atlīdzina otram Līdzējam nodarītos tiešos zaudējumus.
	3. Ja Izpildītājs nokavē Pasūtītāja noteiktā Pakalpojuma izpildes termiņu, tad Pasūtītājam ir tiesības prasīt no Izpildītāja līgumsoda apmaksu 0,5% apmērā no Līguma kopējās summas, bet ne vairāk kā 10% no Līguma kopējās summas, izņemot gadījumus, ja Pakalpojuma izpildes nokavējums ir noticis Pasūtītāja vainas dēļ.
	4. Ja Pasūtītājs nokavē kādu no samaksas termiņiem, Izpildītājam ir tiesības prasīt no Pasūtītāja līgumsoda apmaksu, 0,5% apmērā no termiņā neveiktā maksājuma summas par katru termiņa kavējuma dienu, bet ne vairāk kā 10% no Līguma kopējās summas.
	5. Līgumsoda samaksa neatbrīvo Līdzējus no Līguma saistību izpildes.
	6. Pasūtītājam ir tiesības veikt līgumsoda ieturējumu apmaksājot Izpildītāja iesniegto rēķinu.
	7. Izpildītājs uzņemas pilnu atbildību par Pakalpojuma izpildes pienācīgu veikšanu, Pakalpojuma kvalitāti, atbilstību Līgumam un normatīvajiem aktiem.
	8. Ja Izpildītāja vainas dēļ Pasūtītājam tiek radīti zaudējumi, nodarot bojājumu telpām, precēm un citām materiālām vērtībām, Izpildītājs atlīdzina Pasūtītājam ar to radītos tiešos zaudējumus. Šajā gadījumā tiek sagatavots akts.
6. **LĪGUMA TERMIŅŠ, GROZĪŠANAS UN STRĪDU RISINĀŠANAS KĀRTĪBA**
	1. Līgums stājas spēkā ar dienu, kad tas ir parakstīts gan no Pasūtītāja, gan no Izpildītāja puses, un ir spēkā līdz Līdzēju saistību pilnīgai izpildei.
	2. Visi Līguma grozījumi un papildinājumi ir spēkā, ja tie ir sagatavoti rakstiski un tos parakstījuši Līdzēju pilnvarotie pārstāvji ievērojot Publisko iepirkumu likuma un citu normatīvo aktu nosacījumus. Tie pievienojami Līgumam kā pielikumi un kļūst par Līguma neatņemamām sastāvdaļām.
	3. Visai sarakstei, saskaņojumiem, dokumentācijai un citai informācijai, ar kuru apmainās Līdzēji un kura ir attiecināma uz Līgumu, ir jābūt latviešu valodā, noformētai rakstiski, un tai ir jābūt iesniegtai otram Līdzējam personiski pret parakstu vai nosūtītai ierakstītā vēstulē uz Līgumā norādīto adresi vai attiecīgā Līdzēja juridisko adresi.
	4. Līdzējiem ir tiesības pārtraukt Līgumu pirms termiņa beigām, paziņojot par to otram Līdzējam rakstiski 20 (divdesmit) dienas iepriekš.
	5. Pasūtītājs ir tiesīgs vienpusēji atkāpties no Līguma, ja:
		1. tiesa pasludinājusi Izpildītāja maksātnespēju vai tiek pieņemts lēmums par Izpildītāja likvidāciju vai reorganizāciju, kas traucē Izpildītājam turpināt Līgumā noteikto saistību izpildi;
		2. Izpildītājs nepilda saistības atbilstoši Līguma nosacījumiem;
		3. pēc Līguma noslēgšanas atklājas, ka, iesniedzot piedāvājumu iepirkumā, Izpildītājs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums.
	6. Līguma 6.5.punktā noteiktajos gadījumos Līgums ir uzskatāms par izbeigtu 7.dienā pēc attiecīga Pasūtītāja rakstveida paziņojuma nosūtīšanas Izpildītājam, veicot savstarpējus norēķinus.
	7. Ja kāds no Līguma noteikumiem zaudē juridisko spēku, tas neietekmē pārējos noteikumus.
	8. Visos pārējos Līgumā neatrunātajos jautājumos Līdzēji vadās no Latvijas Republikas spēkā esošajiem normatīvajiem aktiem.
	9. Strīdi, kas Līdzējiem rodas izpildot Līgumu, tiek risināti pārrunu ceļā, bet ja vienošanos 30 (trīsdesmit) dienu laikā panākt nevar, tad jebkurš strīds, nesaskaņa vai prasība, kas saistīti ar šo Līgumu, tā izbeigšanu, grozīšanu vai spēkā esamību, tiek risināts Latvijas Republikas tiesā, atbilstoši spēkā esošajiem normatīvajiem aktiem.
7. **NEPĀRVARAMĀS VARAS APSTĀKĻI (*Force Majeure*)**
	1. Līdzēji tiek atbrīvoti no atbildības par daļēju vai pilnīgu šajā Līgumā paredzēto saistību neizpildi, ja šāda saistību neizpilde ir radusies nepārvaramas varas (*Force Majeure*) iestāšanās rezultātā pēc šī Līguma parakstīšanas dienas kā ārkārtēji apstākļi, kurus Līdzējiem nebija iespējams ne paredzēt, ne novērst.
	2. Pie *Force Majeure* pieskaitāmi notikumi, kas neiekļaujas Līdzēju iespējamās kontroles un ietekmes robežās – ūdens plūdi, zemestrīce un citas dabas stihijas, ugunsnelaime, karš un kara darbība, streiki, kā arī likumdevēja, izpildinstitūciju un tiesu institūciju pieņemtie akti.
	3. Par nepārvaramas varas apstākli nevar tikt atzīts piegādātāju un citu iesaistīto personu saistību neizpilde, vai nesavlaicīga izpilde.
	4. Līdzējam, kurš nokļuvusi *Force Majeure* apstākļos, bez kavēšanās, iespējami īsākā laikā par šādiem apstākļiem rakstiski jāziņo otram Līdzējam. Ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu.
	5. Ar rakstisko vienošanos Līdzēji apliecinās, vai šādi *Force Majeure* apstākļi traucē vai padara šī Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Līdzējiapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
	6. Ja Līguma 7.2.punktā minēto apstākļu dēļ saistības nav iespējams izpildīt ilgāk par 30 (trīsdesmit) kalendārajām dienām, tad Līdzējiem ir tiesības atteikties no šī Līguma izpildes. Līguma laušanas gadījumā katram Līdzējamir jāatdod otram tas, ko tas izpildījis vai par izpildīto jāatlīdzina.
	7. Līdzēji ir atbrīvoti no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko attiecīgais Līdzējs nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks.
8. **CITI NOTEIKUMI**
	1. Līgums sagatavots un parakstīts divos eksemplāros ar pielikumiem, katram Līdzējam pa vienam. Abiem eksemplāriem ir vienāds juridisks spēks.
	2. Līgumam pievienots:
		1. Pielikums Nr.1 „Tehniskā specifikācija – Tehniskais piedāvājums”;
		2. Pielikums Nr.2 „Finanšu piedāvājums”.
	3. Līdzēji apņemas nekavējoties viena otrai paziņot par adrešu, telefona un faksa numuru maiņu, bankas rekvizītu un citas svarīgas informācijas izmaiņām.
	4. Pasūtītājs un Izpildītājs piekrīt visiem šā Līguma punktiem, un apstiprina to ar parakstiem.
9. **LĪDZĒJU ADRESES UN NORĒĶINU KONTI:**

Atklāta konkursa ar identifikācijas Nr. RTU-2016/82

Nolikuma 5.pielikums

**Piesaistīto apakšuzņēmēju saraksts**

|  |  |  |
| --- | --- | --- |
| **Apakšuzņēmēja nosaukums, reģ. Nr.**  | **Nododamo pakalpojumu vērtība % no kopējās finanšu piedāvājuma summas** | **Nododamo pakalpojumu apraksts** |
|  |  |  |
|  |  |  |
|  |  |  |
|  |  |  |
|  |  |  |

Pilnvarotās personas paraksts

Parakstītāja vārds, uzvārds un amats: \_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_